

Димитар Влахов 10, Берово

2330 Берово

**Тел/факс:.**033/471 057

**email:** [so.berovo@t-home.mk](mailto:info@ohridler.gov.mk)

Општина Берово

**Општина Берово**

**Оделение за локален економски развој**

**Г2 ПРОГРАМА ЗА АКТИВНОСТИТЕ НА ОПШТИНА БЕРОВО ЗА 2020 ГОДИНА ВО ОБЛАСТА НА ТУРИЗМОТ**

Датум: 10.12.2019 г. Одделение за ЛЕР Раководител:

Ѓорѓи Пеовски

--------------------------------------

Врз основа на член 22 став 1 точка 3 од Законот за локална самоуправа („Сл. весник на РМ“ бр.5/02), а во врска со член 16 став 1 точка 3, со член 19 и член 73 од Статутот на Општина Берово („Службен гласник на Општина Берово“ бр.13/02 и 18/07, 30/08, 20/10 и 20/19), Советот на Општина Берово на 27-та седницата одржана на 19.12.2019 година донесе:

**ПРОГРАМА**

**за активностите на Општина Берово за 2020 година**

**во областа на туризмот**

**Г2 Поттикнување на развојот во туризмот**

**Вовед**

Развојот на туризмот претставува организирана дејност на заедницата при што се преземаат мерки и активности, форми и облици за одржлив развој. Програмата за поттикнување на туризмот се однесува на луѓето од локалната заедница кои меѓусебно соработуваат со цел да се постигне одржлив развој на туризмот со одржлив економски пораст, кој носи економска корист и подобрување на квалитетот на туризмот и воедно подобрување на квалитетот на живот за сите во заедницата. Со стратешкото планирање и развојот на туризмот во Општина Берово, локалната заедница врши конкретен чекор кон спроведување на ефектите од децентрализацијата како процес и јакнењето на демократските односи, а посебно вклучување на граѓаните во процесот на одлучување.

Активностите во програмта се темелат врз предвидените развојни цели и програми преку Стратегија за развој на туризмот во Општина Берово 2019 – 2029 која започна да се подготвува кон крајот на 2018 година, а е финансирана по поднесениот предлог од објавениот ЈАВЕН ПОВИК за субвенционирање на седум општини за изработка на локални Стратегии за развој на туризмот од Министерството за економија.

Стратегијата е усвоена со Одлука за донесување на Стратегија за развој на туризмот во Општина Берово 2019 – 2029 година, Бр.09-2447/1, што Советот на Општина Берово ја донесе на седницата што се одржа на 12.07.2019 година година во соработка со локалните чинители и со помош на експерти од областа на туризмот. Предлозите и насоките за развој се одвиваа во неколку сесии на кои граѓаните, институциите, бизнис заедницата и граѓанските организации дава предлози за развој на туризмот во општината.

**Стратешки проиритети**

Согласно програмските цели и планови во Европската унија за 2020 година Македоија е предложена за една од топ 10 дестинациите во Европа. Програмата за поттикнување на развојот на туризмот е насочена кон активности во различни подрачја на делување, а со цел создавање на соодветни услови за искористување на конкурентните предности и дефинирање на туристичката понуда и производи идентификувани со Стратешките документи на општината и усвоените приоритети во кои пред се спаѓа Интегрираниот план за локален развој на општина Берово за 2019-2022 година. Развојот на туризмот е еден од столбовите за одржлив развој на општината. Берово е една од туристичките дестинации која е препознаена во земјава и пошироко во регионот. Програмaта ги дефинира оснвните параметри и во истата по изработка на Стратегијата ќе се релизираат приоритетните активности кои во текот на 2020 ќе бидат вклучени и тоа:

* Дефинирање на туристичкиот производ и понуда и нивна промоција и

презентација,

* Подобрување на квалитетот на постојната и изградба на нова инфраструктура,
* Институционално јакнење и развој на човечки ресурси,
* Утврдување на Берово како сериозна туристичка дестинација

**Управување со туризмот (евиденција, регистрација и категоризација, стандардизација)**

Согласно ингеренциите на локалната самоуправа со процесот на децентрализација во областа на туризмот, во надележност на градоначалникот е водење на регистар на физички лица кои имаат сместувачки капацитети од мал обем до 20 легла. Преку одделението за ЛЕР ќе продолжат активностите за евиденција, регистрација и категоризација на сместувачките капацитети од мал обем.

**Промоција на туристичката понуда**

Промоција на туристичката понуда на Берово и регионот ќе се врши преку електронските и печатени медиуми, учество во радио и тв емисии, поставување на банери на туристички портали. За таа цел ќе се изработат промотивни печатени материјали и ќе се понудат можности за заедничко учество на саеми.

Во рамки на стратешките определби за развој на туризам, а со тоа и на севкупниот економски развој, општина Берово има потреба од изградба на дополнителни рекреативни и спортски содржини за збогатување на туристичката понуда особено во локалитетот на Беровско езеро.

Со проектот „Одржливо управување на природните ресурси во микро регионот Пијанец – Малеш“ се оствари рамнотежа на економските, социјалните и целите за зачувување на природата и нивно интегрирање во заедницата. Проектот се реализира во текот на 2019 година, а преку набавената опрема и материјали во текот на 2020 година ќе се стави во функција Туристичкиот информативен пункт во центарот на градот.

Табеларен преглед на активности:

|  |  |  |
| --- | --- | --- |
| **Активност** | **временски рок** | **буџет (МКД)** |
| Управување со туризмот (евиденција, регистрација и категоризација, стандардизација) | јануари- декември | / |
| Промоција на туристичката понуда преку веб портал со нова технологија (360 интеркативна памнорама од воздух и исти такви направени од земја, со поставување на ознаки за објекти од туризам, споменици, музеј, хотели и сите други објекти од интерест на туристите проследени со информативни текстови, фотографии, видеа, линкови кон дтуги врб станици). Оваа активноост може да се користи во образованието, во наставата по географија и историја како и за лицата со посебни потреби кои немаат пристап до одредени локации. | февруари-декември | 60.000,00 |
| Изработка на промотивни материјали и печатење на разгледници, брошури, папки и кеси со дизајн | јануари- декември | 150 000,00 |
| Поддршка во функционирањето на ТИЦ (оперативни трошоци) | јануари- декември | 250.000,00 |
| **Вкупно** | | **460.000,00** |

**Завршни одредби**

Градоначалникот на општина Берово го следи реализирањето на оваа Програма, покренува иницијативи, дава мислења и поднесува предлози во врска со остварувањето на нејзините цели и активности. Оваа Програма влегува во сила осмиот ден од денот на објавувањето во „Сл. гласник на општина Берово”.

Број 09- 4525/1 Совет на општина Берово

19.12.2019 година Претседател

Берово Јован Матеничарски